PATVIRTINTA

Kelmės rajono pedagoginės psichologinės tarnybos

Direktorės Lauros Šumskienės

2018-08-31 Įsakymu Nr. V- 25

Respublikinio ikimokyklinio ugdymo įstaigų specialiųjų pedagogų ir logopedų

prevencinio projekto „Žaidimai moko“

**NUOSTATAI**

I SKYRIUS

**BENDROSIOS NUOSTATOS**

1. Respublikinio ikimokyklinių ugdymo įstaigų prevencinio projekto „Žaidimai moko“ nuostatai reglamentuoja projekto tikslą, uždavinius, dalyvius, organizavimo ir vykdymo tvarką.
2. Projekto aktualumas.

Nepakankamai išlavintas erdvės ir krypties suvokimas gali kliudyti sėkmingam rašymo ir/ar skaitymo mokymui mokykloje.

Esant orientavimosi erdvėje ir regimojo suvokimo sutrikimams, ugdytiniai prastai atrenka esmines detales, sunkiai orientuojasi klasėje, popieriaus lape, patiria sunkumų sudarant objektų eiles pagal dydį, nustatant judėjimo kryptį ir judėjimo kryptį daiktų atžvilgiu ir kt.

Norint išvengti sunkumų, rengiantis mokyklai, reikalinga lavinti regimąjį ir erdvės suvokimą specialiosiomis užduotimis, kurios gali būti integruojamos į logopedo ir specialiojo pedagogo užsiėmimus ikimokyklinėje ugdymo įstaigoje.

II SKYRIUS

**PROJEKTO TIKSLAS IR UŽDAVINIAI**

1. Tikslas- specialiųjų užduočių ir žaidimų pagalba lavinti penkiamečių, šešiamečių erdvės, regimąjį suvokimą, tikslinti ir tobulinti smulkiuosius (riešo, rankų pirštų) judesius.
2. Uždaviniai:

4.1. lavinti erdvės ir regimąjį suvokimą, vizualinius procesus (gebėjimą atpažinti, skirti, įsiminti matomus vaizdus), smulkiąją motoriką;

4.2. plėsti erdvės sąvokas;

4.3. gausinti žodyną, tikslinti gramatinę kalbos sandarą;

4.4. skatinti ikimokyklinių įstaigų specialiuosius pedagogus ir logopedus įvairinti ugdymo procesą, siekiant geresnės ugdymo kokybės.

III SKYRIUS

**PROJEKTO ORGANIZAVIMAS IR TRUKMĖ**

5. Projekto organizatorius- Kelmės rajono pedagoginė psichologinė tarnyba (J. Janonio g. 11, Kelmė) info@kelmesppt.lt Projekto iniciatorė ir koordinatorė- specialioji pedagogė Gilija Gajauskienė.

6. Projekto trukmė- einamųjų mokslo metų spalio 1 d.- balandžio 1 d.

7. Projektas skirtas 5-6 metų vaikų regimojo ir erdvės suvokimo lavinimui.

8. Projektą gali vykdyti ikimokyklinių ugdymo įstaigų specialieji pedagogai ir logopedai.

9. Projekte dalyvauti norintys specialistai gauna projekto programą ir priedus.

10. Balandžio mėnesį projektą vykdę specialistai **projekto koordinatorei raštu pateikia trumpą informaciją/įžvalgas** apie tai, kaip sekėsi įgyvendinti projektą.

11. Projekto dalyviai turi teisę viešinti savo gerąją darbo patirtį projekto vykdymo metu.

12. Gautą metodinę medžiagą (užduotis), skirtą projekto vykdymui, viešinti draudžiama.

IV SKYRIUS

**REGISTRACIJA**

13. Ikimokyklinio ugdymo įstaigų specialieji pedagogai ir logopedai, norintys dalyvauti projekte, **registruojasi iki rugsėjo 21 d., užpildo dalyvio anketą** (priedas).

14. Užpildytą anketą atsiųsti adresu: gilijaga@gmail.com

V SKYRIUS

**BAIGIAMOSIOS NUOSTATOS**

15. Projekto dalyviams (balandžio mėnesį) bus išsiųsti Kelmės rajono pedagoginės psichologinės tarnybos pažymėjimai elektroniniu paštu, patvirtinantys įstaigos dalyvavimą projekte.

16. Projektą vykdžiusiems specialistams bus išsiųsti lydraščiai elektroniniu paštu.

17. Organizatoriai pasilieka teisę projekto metu atsiųstas nuotraukas panaudoti internetinėse svetainėse, spaudoje.

 Priedas

**RESPUBLIKINIO PREVENCINIO PROJEKTO „ŽAIDIMAI MOKO“**

**DALYVIO ANKETA (logopedams, spec.pedagogams)**

|  |  |
| --- | --- |
| Ugdymo įstaigos pavadinimas, elektroninio pašto adresas  |  |
| Projektą vykdančio(ių) specialisto(ų) pareigos, vardas, pavardė |  |
|  Už projektą atsakingo asmens kontaktiniai duomenys (telefono numeris, elektroninio pašto adresas) |  |
| Preliminarus projekte dalyvausiančių ugdytinių skaičius |  |

Pastaba: anketą pildyti Times New Roman 12 šriftu.